Na dan svoje 50-letnice
5. oktobra 2012
je Evropski južni observatorij ESO
pripravil spletni prenos v živo pod imenom "Dan v življenju Evropskega južnega observatorija".
Ta spletni prenos je nudil gledalcem edinstveno priložnost, da pokukajo v svet
najbolj produktivnega astronomskega observatorija na površju Zemlje
in pomagajo praznovati ESO-vih prvih 50 let raziskovanja južnega neba.
ESO se je od ustanovitve leta 1962 do danes razvil
v vodilno medvladno znanstveno in tehnološko organizacijo v astronomiji,
ki upravlja tri edinstvene vrhunske opazovalne observatorije v Čilu
in s sedežem v Garchingu v Nemčiji.
To je ESOcast!
Vrhunska znanost in življenje
v zakulisju ESO, Evropskega južnega observatorija.
Jutro 5. oktobra.
Odštevanje do spletnega prenosa "Dan v življenju ESO-a"
se je začelo in priprave so v polnem zamahu.
Kmalu se bo pričel prenos v živo, ki ga bo gostil Dr. J, znan tudi kot Dr. Joe Liske.
Javnost bo lahko
sodelovala z ESO-vimi astronomi in inženirji
poslušala predavanja v živo in postavljala vprašanja.
Medtem na drugi strani Zemlje.
Brigitte Bailleul iz Francije, srečna zmagovalka
tekmovanja "Pritwitaj si pot na VLT",
je prispela na observatorij Paranal v Čilu
in se pripravlja na prevzem nagrade:
priložnost, da opazuje s svetovno najbolj vrhunskim
astronomskim observatorijem za vidno svetlobo
Zelo velikim teleskopom (Very Large Telescope) oz. VLT-jem.
Kmalu je vzpostavljena prva povezava med ESO-vim sedežem
v Garchingu v Nemčiji in Brigitte na Paranalu.
Stotine ljudi širom sveta gledajo
kako Brigitte prične z opazovanji.
Sedaj je postala že prava strokovnjakinja
in bo sprožila pričetek opazovanj.
Tako, sedaj smo poslali ukaz za začetek opazovanj.
VLT-jeva tarča je meglica Thorova čelada
objekt, izbran z javnim glasovanjem
kot del tekmovanja "Izberite, kaj naj VLT opazuje".
Uauu, to je res neverjetno!
S 30 sekundnim časom osvetljevanja na VLT
dobite tole!
To je res neverjetno.
Nisem pričakoval, da bo tako.
Kaj menite?
Čudovito je!
V Nemčiji pa Dr. J gosti več ESO-vih strokovnjakov
ki iz prve roke nudijo informacije
in vpogled v svet astronomskih raziskav.
Vse se vrti okoli vprašanj, vprašanja postavljamo
ker želimo vedeti, to počnemo, za to živimo.
Tu smo odkrili
sevanje enostavnega sladkorja
kar je pomembno zato, ker je sladkor osnovni člen
v proizvodnji energije za življenje.
Ta enostavni sladkor je bil prvič detektiran s sistemom ALMA.
S pomočjo vrhunske tehnologije smo izboljšali svoj pogled na naravo.
Tu se znanstveniki zelo približajo naravi
na tak način lahko naravo dojemamo.
Pred, med in po vsakem predavanju
stotine gledalcev predavateljem pošilja vprašanja
prek Facebooka, Twitterja, e-pošte ali klepetalnice na samem prenosu v živo.
V katerem delu dneva lahko uporabljate radijske teleskope ALMA,
samo ponoči?
Ne, načeloma lahko teleskope ALMA uporabljamo 24 ur na dan.
Imate kakšen nasvet za mlade ljudi, ki nas gledajo in želijo postati astronomi?
Da!
Moj nasvet je sprašujte - postavljajte vprašanja, ves čas.
Po najdbi znakov biološke aktivnosti v atmosferi eksoplaneta,
kaj menite, da bo naslednji korak?
Kaj bo naslednje, kar bomo naredili?
Mislim, da bo eden od naslednjih korakov morda
iskanje radijskih signalov.
Poleg tega je okrog 600 gledalcev iz 55 držav
preizkusilo svoje poznavanje ESO-a
v kvizu, ki je potekal cel dan.
Med posameznimi predstavitvami
so prikazali poglavja filma "Evropa k zvezdam", ESO-vega filma izdanega ob tej obletnici.
Ta dokumentarec prikazuje zgodbo ESO-a z dih jemajočimi posnetki.
In končno, na koncu dneva
še enkrat vzpostavijo povezavo v živo z observatorijem Paranal.
Na platformi teleskopov VLT
na vrhu Cerro Paranal, 2600 metrov nad morjem
skupina astronomov čaka skupaj z nestrpno Brigitte
da bi videli rezultat njenih opazovanj.
Nihče ni razočaran.
VLT je naredil prelep in spektakularen posnetek
meglice Thorova čelada.
In s tem je čas, da se Dr. J poslovi
in s tem je konec spletnega prenosa v živo:
to je bil "Dan v življenju ESO-a".
Za Brigitte je bila to izjemna enkratna priložnost v življenju
za gledalce pa možnost, da so z njo delili to edinstveno izkušnjo.
Bi lahko kako bolje praznovali 50 fantastičnih let astronomije na ESO-u?
Zapis: ESO, Prevod: www.portalvvesolje.si